钦定古今图书集成/明伦汇编/官常典/第544卷 > 《燕支行》前人
## 钦定古今图书集成/明伦汇编/官常典/第544卷 > 《燕支行》前人

“汉家天将才且雄，时来谒帝明光宫。万乘亲推双阙
下，千官出饯五陵东。誓将甲第金门里，身作长城玉
塞中。卫霍才堪一骑将，朝廷不数贰师功。赵魏燕韩
多劲卒，关西侠少何咆勃。报仇只是闻尝胆，饮酒不
曾妨刮骨。画戟雕戈白日寒，连旗大斾黄尘没。叠鼓
遥翻瀚海波，鸣笳乱动天山月。麒麟锦带佩吴钩，飒”
沓青骊跃紫骝。拔剑已断天骄臂，归鞍共饮月支头。
汉兵大呼一当百，卤骑相看哭且愁。教战虽令赴汤
火，终知上将先伐谋。